OpenLLM-France/wikimedia huggingface dataset:
# Katalunia plaza (Donostia)

Katalunia plaza Donostia hiriko Gros auzoan dagoen plaza bat da. Plaza honetan San Inazio eliza kokatzen da.
2011ko ekainaren 1ean lurpeko aparkaleku berria iriki zen.

## Ondarea

* San Inazio eliza

## Aparkalekua

* Katalunia aparkalekua: Lurrazpiko aparkalekua.

## Ikus gainera

* Gros
* Katalunia plaza (Bartzelona)

## Erreferentziak

* ↑ Katalunia plazako aparkaleku berria ireki da. 2011ko ekainaren 1a. Diariovasco.com (Gaztelaniaz)

## Kanpo estekak

* Katalunia plazari buruzko herri kontsultari buruzko orrialdea. Donostiako Udal webgunea
* Donostiako Katalunia plazari buruzko herri kontsultaren emaitzak ikusgai. (Gaztelaniaz)
* Donostiako Katalunia plazari buruzko aldizkaria. (Gaztelaniaz)
* Datuak: Q12261361
* Multimedia: Plaza de Cataluña, Donostia-San Sebastián / Q12261361
# Kataluniako Alderdi Nazionalista

    Ez nahasi Kataluniar Alderdi Nazionalistarekin.
Kataluniako Alderdi Nazionalista, katalanez Partit Nacionalista de Catalunya edo PNC, Kataluniako alderdi nazionalista, katalanista eta zentro-liberal bat da. Kataluniako independentziaren alde egon arren, independentzia aldarrikapen unilateralaren aurkakoa da.
Alderdikideen hitzetan beren erreferente nagusiak Eusko Alderdi Jeltzalea (EAJ) eta Eskoziar nazionalismoa omen dira Nagusiki, CiU alderdiko kide ohiek, gerora PDECAT alderdira igaroak, eta Carles Puigdemont eta Kataluniako Independentzia Prozesuaren norantzarekin desados eta autonomismora itzultzeko helburudun politikariek osatu zuten.
2020ko ekainaren 27an sorrera-biltzarra burutu zuen, honetan bozketaz Marta Pascal idazkari nagusia, Olga Tortosa presidentea eta Oriol Puig bozeramailea hautatuak izan ziren. Biltzar honetan EAJko Andoni Ortuzar politikariaren hitzaldi-bideoa ere ikusi zen.

## Erreferentziak

* ↑ Nace el Partido Nacionalista Catalán con el PNV y la vía escocesa como referentes. 2020ko ekainaren 28a. Diariosur.es (Gaztelaniaz)

## Ikus gainera

* Kataluniar Alderdi Nazionalista

## Kanpo estekak

* Wbgune ofiziala (Katalanez)
* Datuak: Q94143183
* Multimedia: Nationalist Party of Catalonia / Q94143183
# Katalunia Berria

Katalunia Berria (katalanez Catalunya Nova) XII. mendean Erramun Berenguer IV.a Bartzelonakoak konkistatu eta ordurarte Tortosa eta Lleidako taifa erresumen jabetzakoak diren lurraldeei eman zitzaien izena da.
Katalunia Zaharra eta Katalunia Berriaren arteko muga gutxi gorabehera Llobregat ibaia eta bere ibaiadarretako bat den Cardener ibaietan zegoen, handik Segre ibaiaren arroa jarraitu eta Montsec mendilerroa arte. Hegoaldeko lurralde hauek mugaren iparraldekoekin parekatu ezkero gizarte ezberdintasun nabarmenak zituzten. Katalunia Zaharrean feudalismoa nagusi zen bitartean, Katalunia Berrian gizarte antolaketa ezberdina garatu zen, honetan nobleek herri xehearen gain zituzten eskubideak askoz ere murritzagoak ziren, lurralde haiek berpopulatzeko asmoz koroak kolono berriei emandako sustapenei esker, bai eta kolonoei emandako kontzeju sistema eta foru berezien ondorioz ere.

## Ikus gainera

* Katalunia Zaharra

## Kanpo estekak

* Datuak: Q3751449
# Katalunia Kostaldeko Mendilerroak

Katalunia Kostaldeko Mendilerroak (katalanez Serralades Costaneres) edo Kataluniako Sistema Mediterranearra (Sistema Mediterrani Català) mendilerro paraleloen sistema bikoiti bat da, Itsasertz Aurreko Mendilerroa eta Itsasertzeko Mendilerroa. Bi mendilerro hauek, Itsasertz Aurreko Beheragunea bezala ezagutzen den fosa tektoniko batez bananduak daude. Itsasertz Aurreko Beheragunea, barnealdeko mendilerroa da, kostaldetik urrunen dagoena eta Ter ibaiaren itsasoratzetik Montsiaraino hedatzen da. Bertan daude Sistema osoko mendirik garaienak. Garaiena, Montseny da, 1712 metrorekin. Itsasertzeko Mendilerroa, berriz, kanpoaldekoa da, kostaldearekiko paraleloan doana, Empordàtik Tarragonako Landara hedatzen dena, eta, mendilerro honetako mendiak, Itsasertz Aurreko Beheragunekoak baino txikiagoak dira. Montnegre da Itsasertz Aurreko Beheraguneko mendirik garaiena, 763 metroko garaierarekin.
Kataluniako Sistema Mediterranearra, hau da, bi mendilerro paraleloak, hego-mendebaldetik ipar-ekialdera hedatzen dira, Mediterraneotik mendebaldera hedatzen diren Pirinioekin bat egin arte. Hain zuzen ere, Perineoek eta Katalunia Kostaldeko Mendilerroek, barne gune lauago bat inguratzen dute: Kataluniako Erdiko Beheragunea.
Geologikoki, sistema oso konplexua da. 300 kilometro baino gehiagoko antzinako mendigune baten altxamendu tektonikoaren emaitza da. Bi sektore handi ezberdin daitezke, bi hauen arteko muga, Llobregat ibaia da. Iparraldeko sektorea, paleozoikoko material garbiz osatua dago. Hegoaldekoa, berriz mesozoiko eta zenozoiko garaiko sedimentuez.
Zabaletara, Sistema Mediterranearra, hiru zatitan bana daiteke:
* iparraldeko erliebeak, Empordàtik Llobregatera hedatzen direnak.
* erdialdeko erliebeak, Llobregatetik Ebrora doazenak
* hegoaldeko erliebeak, Behe Ebrotik Mijares ibaira, Valentziako Erkidegoan.

## Ikus, gainera

* Kataluniako geografia

## Erreferentziak

* El Relevo|Relieve . "Grupo Enciclopedia Catalana" Fecha de Consulta: 26 de diciembre, 2007
* Sistema Mediterráneo Catalán . Fundación Torre del Palau. Fecha de Consulta: 26 de diciembre, 2007
* El Sistema Mediterráneo . "Regiones Naturales de Cataluña". Focverd.net. Fecha de Consulta: 26 de diciembre, 2007

## Kanpo estekak

* Datuak: Q2379316
* Multimedia: Sistema Mediterrani Català / Q2379316
# Katalunia Zaharra

Katalunia Zaharra (katalanez: Catalunya Vella) hasiera batean XII. mendean Katalunia izenez izendatzen ziren lurraldeak dira (Rossellóko konderria eta Cerdanya kanpo utzita). Katalunia Zaharraren barnean antzinako konderri guztiak sartuta daude, hasi Urgellgo konderritik eta Rossellóko konderria arte. Pallars eta Ribagorza nahiz Lleidako lurraldeak eta Tortosa kanpoan gelditzen dira, azken hauek XII. mendearen erdialdean konkistatutako lurraldeak baitira.
Katalunia Zaharra eta Katalunia Berriaren arteko mugak Llobregat ibarra eta Anoia eta Segre banatzen dituzten mendilerroen mendebaldean kokatzen dira. Katalunia Zaharra gutxi gorabehera Camp de Tarragona eskualdera ailegatzen den Erdialdeko katalan dialektoaren eremuekin bat egiten du.
Izendapen hau XIII. mendean zuzenbide konstituzional desberdinak ezberdintzeko sortu zen (Katalunia Zaharrean sistema feudala Katalunia Berrikoan baino askoz ere ezarriagoa baitzegoen). Gaur egun bi izendapenak zentzu geografikoan erabili ohi dira, Katalunia Zaharra delakoa Katalunia Hezearekin parekatuz, halere, honek mediterraneo aldeko eremua kanpoan uzten du. Antzinako Hispaniar Markaren parekidetzat ere jo ohi da.

## Ikus gainera

* Katalunia Berria

## Kanpo estekak

* Datuak: Q3754835
# Katalunia aparkalekua (Donostia)

Atotxa aparkalekua Gipuzkoako Donostia hiriburuan dagoen lurpeko aparkaleku bat da.

## Kokalekua

Gros auzoan dago, Katalunia plazaren azpian.
Sarrera Zabaleta kalean du, eta irteera berriz, Galtzada Nagusia kalean.

## Kanpo estekak

* Datuak: Q25479995
# Kataluniako Alderdi Popularra

Kataluniako Alderdi Popularra Kataluniako Espainiako Alderdi Popularraren zati den alderdia da. 1989ko urtarrilean sortu zen, Alderdi Popularraren sorrerarekin batera. Egoitza nagusia Bartzelonako Urgell kalean dago. Gaur egun alderdiko presidentea Alejandro Fernández Álvarez da.
Kataluniako Parlamentuaren zazpigarren eta azken alderdia da, 4 eserlekurekin.

## Kanpo estekak

* Alderdiaren webgune ofiziala (Gaztelaniaz) (Katalanez)
* Alderdiko gazteen webgunea (Gaztelaniaz)
* Datuak: Q1445096
* Multimedia: Partit Popular de Catalunya / Q1445096
# Kabuxa indioilar

Kabuxa indioilarra (Salaria pavo) Blenniidae familiako arraina da, ipar-ekialdeko Ozeano Atlantikoan eta Mediterraneon bizi dena. 13 zentimetroko luzera du.

## Erreferentziak

* ↑ Nelson, Joseph S.. (2006). Fishes of the World. John Wiley & Sons ISBN 0-471-25031-7..

## Kanpo estekak

* Datuak: Q372260
* Multimedia: Salaria pavo / Q372260
* Espezieak: Salaria pavo
# Kabwe 1

Kabwe 1 (Broken Hill burezurra edo Rhodesiako Gizona izenez ere ezaguna) Paleolito Ertaineko fosil bat da, Arthur Smith Woodwardek 1921ean Homo rhodesiensis fosilari esleitua. Gaur egun Homo heidelbergensisen sinonimotzat hartzen da.
Burezurra Broken Hilleko zink meatzean aurkitu zen, Ipar Rhodesian, gaur egun Zambia, 1921eko ekainaren 17an. Aurkitzaileak Tom Zwiglaar suitzar meatzaria eta izena gorde ez zen afrikar meatzari bat izan ziren. Burezurraz gain, beste ale baten goiko baraila, sakro bat, tibia bat eta bi femur aurkitu ziren. Burezurrari "Rhodesiako Gizona" izena eman zitzaion garai hartan, baina gaur egun ohikoagoa da Broken Hill edo Kabwe izenak ematea.
Londresko Historia Naturalaren Museoan dago gordeta.

## Erreferentziak

* ↑ (Ingelesez) Begun, David R.. (2012-12-20). A Companion to Paleoanthropology. John Wiley & Sons ISBN 978-1-118-33237-5. (Noiz kontsultatua: 2021-11-17).
* ↑ (Ingelesez) Sapiens, Michael Balter. (2019-02-18). «Zambia’s Most Famous Skulls Might Finally Be Headed Home» The Atlantic (Noiz kontsultatua: 2021-11-17).
* ↑ (Ingelesez) «Discover | Natural History Museum» www.nhm.ac.uk (Noiz kontsultatua: 2021-11-17).

## Kanpo estekak

* Datuak: Q59695416
# Kabuxa kataire

Kabuxa kataire (Parablennius gattorugine), Blenniidae familiako ur gaziko arraina. Iparraldeko Ozeano Atlantikoan, Itsaso Baltikoan eta Mediterraneo itsasoan bizi da.
Itsasertzeko azpi arrokatsu edo lohitsuetan bizi da, eta azal lirdingatsua du. Gehienez 20 cm da luze, kolorez gris berdexka, gris gorrixka edo horixka; zerrenda nabarrak ditu. Krustazeo eta molusku txikiak jaten ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ www.habitas.org.uk
* Datuak: Q1419990
* Multimedia: Parablennius gattorugine / Q1419990
* Espezieak: Parablennius gattorugine
# Kabuxa garrodun

Kabuxa garroduna (Parablennius tentacularis) Blenniidae familiako arraina da, ipar-ekialdeko Ozeano Atlantikoan, Mediterraneon eta Itsaso Beltzan bizi dena. 15 zentimetroko luzera du.

## Erreferentziak

* ↑ Nelson, Joseph S.. (2006). Fishes of the World. John Wiley & Sons ISBN 0-471-25031-7..

## Kanpo estekak

* Datuak: Q2457029
* Multimedia: Parablennius tentacularis / Q2457029
* Espezieak: Parablennius tentacularis
# Kabuxa marradun

Kabuxa marraduna (Parablennius rouxi) Blenniidae familiako arraina da, ipar-ekialdeko Ozeano Atlantikoan eta Mediterraneon bizi dena. 8 zentimetroko luzera du.

## Erreferentziak

* ↑ Nelson, Joseph S.. (2006). Fishes of the World. John Wiley & Sons ISBN 0-471-25031-7..

## Kanpo estekak

* Datuak: Q2333628
* Multimedia: Parablennius rouxi / Q2333628
* Espezieak: Parablennius rouxi
# Kabuxa orbangorri

Kabuxa orbangorria (Parablennius sanguinolentus) Blenniidae familiako arraina da, ipar-ekialdeko Ozeano Atlantikoan eta Mediterraneon bizi dena. 20 zentimetroko luzera du.

## Erreferentziak

* ↑ Nelson, Joseph S.. (2006). Fishes of the World. John Wiley & Sons ISBN 0-471-25031-7..

## Kanpo estekak

* Datuak: Q2041380
* Multimedia: Parablennius sanguinolentus / Q2041380
* Espezieak: Parablennius sanguinolentus
# Juanita Ibaibarriaga

Juanita Ibaibarriaga Uriarte (Ermua, Bizkaia, 1934ko martxoaren 30a – Ermua, Bizkaia, 1992ko otsailaren 28a) euskaltzalea eta gizarte-ekintzailea izan zen. Haren omenez, Ermuko Euskal Birusa Elkarte Kulturalak Juanita Ibaibarriaga Literatur Saria sortu zuen 1992 urtean.

## Bizitza

Juanita Ibaibarriaga Ermuko Iturriaganeko etxean jaio zen. Autodidakta eta irakurle amorratua, bere inguruan gertatzen zenaz jantzita egotea gustatzen zitzaion emakumea izan zen. Euskalzalea, Ermuzalea eta baita mendizalea ere: bere ibilbideetan, "Mendi" txakurtxoa lagun, basoko belarrak batzea zuen gustuko, haien sendatze ezaugarriak ondo ezagutzen zituelako.

### Lanak

Beste zenbait gurasorekin batera, Ermuko familia elkartean, Anaitasuna ikastola aurrera ateratzeko borroka egin zuen. Bere seme-alabei etxerako lanak egiten lagunduz, euskaraz irakurtzen eta idazten zaletu zen; eta, haiek koskortu zirenean, lan sozialak egiten ere hasi zen. Juanitak herriko Euskal Birusa Elkarte Kulturalaren sorreran hartu zuen parte, Ermuko ohiturak eta abestiak berreskuratze kontuetan buru-belarri arituz.
Ermuko eta Mallabiko Drogetenitturri herri aldizkariaren hasierako zenbakietan kolaboratzaile gisa jardun zuen ere. Gauzak aurrera ataratzailea eta beti berbako, "Emon dot berbia, bai, eta egin bihar dot" zen bere lema.

### Literatur lehiaketa

Ermuko Euskal Birusa Elkarte Kulturalak, ikasleen artean euskaraz idazteko zaletasuna sustatzeko asmoz, literatur lehiaketa bat antolatzea erabaki zuen. Lehiaketari izena jartzeko hainbat proposamen egon ziren; denen artean, Juanita Ibaibarriagarena nagusitu zen. Hortaz, 1992. urtean, Juanita Ibaibarriaga Literatur Saria sortu zuen. Gerora Ermuko Udaleko Euskara Sailak hartu zuen lehiaketa antolatzeko ardura, urtero-urtero deialdia eginez. Sari banaketa Ermua Antzokian egiten da, Euskararen Nazioarteko Eguna ospatzeko antolatzen den ekitaldian.
Herrian euskararen alde lan handia egin zuen Juanita Ibaibarriagak. Bere omenez gazte zein helduen artean euskaraz idazteko zaletasuna piztea helburu duen literatur sariak, modalitate bi ditu: bata Lehen Hezkuntzako 3., 4., 5.eta 6. mailetako ikasleentzat; bestea, 16 urtetik gorakoentzat.

## Erreferentziak

* ↑ González, Estibalitz. (1996). Juanita Ibaibarriaga Literatur saria. Drogetenitturri, 7 or. ISSN 1133-973X..
* ↑ «Juanita Ibaibarriaga» prezi.com (Noiz kontsultatua: 2020-10-09).
* ↑ «Juanita Ibaibarriaga Archives» Mugalari Kultura (Noiz kontsultatua: 2020-10-09).
* ↑ Elkartea, Euskal Birusa. (2010-11-26). «Juanita Ibaibarriaga Literatur Sariak banatu dira - Euskal Birusa» EUSKALBIRUSA.EUS (Noiz kontsultatua: 2020-10-09).
* ↑ «Concurso Literario Juanita Ibaibarriaga | Eskolabarri Ikastetxea» www.eskolabarri.edu.es (Noiz kontsultatua: 2020-10-09).
* ↑ Juanita Ibaibarriaga sariak| Anaitasuna Ikastola. (Noiz kontsultatua: 2020-10-09).
* ↑ Bizkaie. https://bizkaie.biz/1473836913641.
* ↑ «Euskara - Lehiaketak - Juanita Ibaibarriaga Literatur saria» www.ermua.es (Noiz kontsultatua: 2020-10-09).

## Kanpo estekak

* Juanita Ibaibarriaga lehiaketaren oinarriak
* Juanita Ermuko argazki albumean
* Auñamendi 40057-124338/
* Datuak: Q55956717
# Juanita Reina

Juana Reina Castrillo, ezagunagoa Juanita Reina gisa (Sevilla, Andaluzia, Espainia, 1925 – 1999), espainiar antzezle eta kantaria izan zen.

## Biografia

Haurra zelarik hasi zen kantatzen. Aita arte-enpresaburua eta eragilea zuen. Folk talde bat eratu zuen Enrique El Cojorekin batera eta arrakasta handiko kantuak kantatu zituen: Los cinco faroles, Madrina, Sin embargo, te quiero, Francisco Alegre, Señorío, Yo soy esa, Lola la Piconera, Capote de grana y oro.
Ospe handia lortu zuen Quintero, León eta Quiroga maisuen koplak kantatuz. Baita Naranjo maisuaren kantuekin ere: La niña blanca, Los churumbeles. Kantari gisa ez ezik, antzezle gisa ere nabarmendu zen. Florián Reyk Blanca Paloma (1942) filmean eskaini zion protagonista paperak zinemarako ateak zabaldu zizkion: Canelita en rama (1943); Macarena (1944); Serenata española (1947); Lola se va a los puertos (1947); Vendaval (1949); Lola la Piconera (1951); Gloria Mairena (1952); Sucedió en Sevilla (1954).
Denboraldi batez antzerki-lanetan aritu ondoren, 1958an zinemara itzuli zen berriro, La novia de Juan Lucero filmeko protagonista papera egitera, Juan de Orduña eta Luis Lucíaren zuzendaritzapean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q457655
* Multimedia: Juanita Reina / Q457655
# Juanita Spinelli

Evelita Juanita Spinelli (1889ko urriaren 17a - 1941eko azaroaren 22a), Dukesa ezizenarekin ezaguna, gangster eta borrokalari profesionala izan zen. Kaliforniako estatuak exekutatutako lehen emakumea izan zen.
San Frantzisko eta inguruan lapurretan antolatzen zituen banda bateko liderra izan zen. Bere taldeko kide batek, bahiketa batean, barbakoa postu bateko jabea hil zuen; ondoren, Robert Sherrard 19 urteko taldekide gaztea hil zuten, ez zezan salaketarik egin. Gorpua ibaira bota zuten.
Gas bidez exekutatu zuten, 1941eko azaroaren 22an.

## Erreferentziak

* ↑ «Spinelli, Evelita Juanita (1889–1941) - Dictionary of Women Worldwide: 25,000 Women Through the Ages | HighBeam Research» web.archive.org 2014-08-08 (Noiz kontsultatua: 2021-03-31).
* ↑ (Ingelesez) Michael, Sarah. (2017-11-21). «The Duchess: first woman executed in San Quentin’s gas chamber» Horror History .net (Noiz kontsultatua: 2021-03-31).

## Kanpo estekak

* Datuak: Q17421873
# Juanitaita

Juanitaita fosfato motako minerala da.

## Ezaugarriak

Juanitaita fosfato mineralaren formula kimikoa hau da: ${\ce {(Cu,Ca,Fe)10Bi(AsO4)4(OH)11 * 2H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Juanitaite: Mineral information, data and localities.» www.mindat.org (Noiz kontsultatua: 12-05-2019).
# Juanita Morrow Nelson

Juanita Morrow Nelson (1923ko abuztuaren 17 – 2015ko martxoaren 9) estatubatuar eskubide zibilen eta erresistentzia fiskalaren aktibista bakezalea izan zen. 1948an Peacemakers taldea sortu zuenetako bat izan zen. Bere libururik esanguratsuena A Matter of Freedom and Other Writings izan zen, 1988an argitaratua.

## Biografia

Juanita Nelson eskubide zibilen aldeko ekintzaile estatubatuarra izan zen, gerra-zergen aurka erresistentea. 1923ko abuztuaren 17an jaio zen Clevelanden, Ohion. Hamasei urte zituela, tren batean egin arrazaren araberako bereizketa zegoela ikusi zuen, eta desafiatzea erabaki zuen, "zurien" bagoietan sartuz. Gertakari horrek eragin handia izan zuen bere kontzientzian, eta arraza-berdintasunarekiko konpromisoa hartu zuen.
Nelson Howard Unibertsitatean matrikulatu zen eta NAACPko Gazte Taldean sartu zen. 1943an atxilotu zuten Washington D.C.ko zurientzako kafetegi batean eserita egoteagatik. Geroago, Western Reservve Universityra joan zen, kazetaritza ikasi eta 1946an lizentziatu zen.
Arraza-berdintasunaren aldeko Biltzarraren (CORE) antolatzaile gisa, Clevelandeko Euclid Beach jolas-parkean beltzak sartzeko eskubidearen aldeko kanpainan lan egin zuen. Chicagora joan zen 1947an, eta han jarraitu zuen CORErekin lanean. 1948an Wally Nelson ezagutu zuen, COREko lehen landa-idazkaria, eta bizitza osorako aktibismo-lagun bihurtu ziren. Elkarrekin parte hartu zuten "askatasunaren aldeko bidaietan" eta gerra-zergen aurkako erresistentzian.
Bikotea Ohioko herri-etxe batean elkartu zen, eta atxiloketei egin behar izan zien aurre indarkeriarik gabeko ekintza zuzeneko kanpainetan. Georgiako Koinonia etxaldearen proiektuan ere parte hartu zuten. 1959an, gerra-zergak ordaintzeari uko egiteagatik atxilotu zuten garai modernoetako lehen emakumea bihurtu zen Nelson.
Urteak igaro ahala, Nelsontarrek borondatezko sinpletasuna hartu zuten eta Mexiko Berrian eta geroago Massachusettsen bizi izan ziren sare elektrikoarekin konexiorik gabe. Beren elikagaiak lantzen zituzten eta gutxieneko diru-sarrerekin bizi ziren. Aktibismoarekin jarraitu zuten, boto-emaileen erregistro-kanpainetan zigorrak zituzten estatubatuar beltzei lagunduz eta gerra-zergak ordaintzeari uko egiten zioten etxebizitzen IRSaren konfiskazioei aurre eginez.
Justizia sozialaren, indarkeriarik ezaren eta bakearen alde egindako lana aitortzeko, Juanitak eta Wally Nelsonek The Peace Abbeyren Kontzientzia Balioaren Saria jaso zuten. Juanita Nelson 2015eko martxoaren 9an hil zen, 91 urte zituela.

## Kanpo estekak

* Datuak: Q6301565
* Multimedia: Juanita Morrow Nelson / Q6301565
# Juanita Reinaren glorieta (Sevilla)

Juanita Reinaren Glorieta, Sevillako Maria Luisa Parkean kokatua dagoena, oso landaretza ezberdinez inguratutako eremu zabal bat da, arabiar xehetasunak eta zortzi puntako izar forma duen iturri batekin. Gertu, itxuragatik, arabiar munduko zokoren batetik ekarria dirudien eraikin bat dago, non antzinatean zertarako erabilia izan zen aipatzen ez duen. Gaur egun, erabat itxia baina ondo kontserbatua dago.
Ahateen Uhartetxotik gertu dago.
Sevillako udaletxeak, glorieta hau, 1994ko urriak 10ean inauguratu zuen, Juanita Reina hil baino bost urte lehenago.

## Kanpo estekak

* Datuak: Q8964314
* Multimedia: Glorieta de Juanita Reina / Q8964314
# Juanita Ibaibarriaga Literatur Saria

Juanita Ibaibarriaga Literatura Saria 1992 urtean hasita Ermuan ospatzen den idatz-lehiaketa bat da.

## Xedea

Ume eta nerabeen artean komunikazio idatzia euskaraz egiteko gaitasuna areagotzea da sari honen helburua. Euskal Birusa Elkarte Kulturalak abiatu zuen 1992an eta Juanita Ibaibarriagaren izena jarrita, urte horretan zendutako herritar euskaltzalearen lana goraipatu nahi izan zuten. 2011tik aurrera, Ermuko Udaleko Euskara sailaren esku egon da bere antolaketaren ardura.

## Modalitateak

Lehiaketan herriko ikastetxe guztiek hartzen dute parte eta bi modalitatetan aurkezteko aukera dute:
* Lehen Hezkuntzako 3. mailatik 6. mailara bitarteko ikasleena
* DBHko 1. mailatik 4. mailara bitarteko 16 urtetik gorako ikasleena
Kurtso bakoitzeko lan bakarra saritzen da eta 2013an hasita, Euskararen Nazioarteko Egunaren galaren barruan banatzen dira sariok.
Lehen edizioko narrazio eta ipuin sarituak batzen zituen liburuxka argitaratu zen eta hurrengo urte batzutan Drogetenitturri herri aldizkariaren orriak erabili ziren irabazle suertatukoen lanak ezagutarazteko.

## Erreferentziak

* ↑ «Zer egiten dugu - Euskal Birusa» EUSKALBIRUSA.EUS (Noiz kontsultatua: 2021-06-25).
* ↑ Elkartea, Euskal Birusa. (2010-11-26). «Juanita Ibaibarriaga Literatur Sariak banatu dira - Euskal Birusa» EUSKALBIRUSA.EUS (Noiz kontsultatua: 2021-06-25).
* ↑ (Gaztelaniaz) Deia. «Ermua evoca con cuentos a Juanita Ibaibarriaga» www.deia.eus (Noiz kontsultatua: 2021-06-25).
* ↑ «Euskara - Lehiaketak - Juanita Ibaibarriaga Literatur saria» www.ermua.es (Noiz kontsultatua: 2021-06-25).
* ↑ (Gaztelaniaz) «Fallan el concurso literario en euskera 'Juanita Ibaibarriaga'» El Diario Vasco 2019-12-05 (Noiz kontsultatua: 2021-06-25).

## Kanpo estekak

* XXIV. Juanita Ibaibarriaga literatur sarien banaketaren irudiak
* Datuak: Q109331780
# Kenteko Unibertsitatea

    Ez nahasi estatubatuar Kent Estatuko Unibertsitatearekin.
Kenteko Unibertsitatea (ingelesez: The University of Kent), lehen University of Kent at Canterbury edo UKC soilik bezala ere ezaguna, Ingalaterrako izen bereko konderrian egoitza duen ikerketa unibertsitate publikoa da. 1965ean sortu zuten, goi mailako ikasketak areagotzeko helburuarekin. Canterburyn, Medwayn eta Tonbridgen, Londrestik gertu campusak ditu. Era berean, egoitzak ditu Bruselan, Parisen, Atenasen eta Erroman
Erresuma Batuko 20 unibertsitate onenen sailkapenaren barruan dago (Guardian University Guide 2015). National Student Survey-rako egindako inkestetan, gogobetetze-indize orokorraren % 90 eman zioten, batez beste.
Honako collegeak ditu bere barnean:
| Izena | Sorrera | Honen izena darama |
| Eliot College | 1965 | T. S. Eliot |
| Rutherford College | 1966 | Ernest Rutherford |
| Keynes College | 1968 | John Maynard Keynes |
| Darwin College | 1970 | Charles Darwin |
| Park Wood College | 1989 (2022an college bilakatuta) | Park Wood |
| Medway College | 2000 | Medway |
| Woolf College | 2008 | Virginia Woolf |
| Turing College | 2014 | Alan Turing |

## Erreferentziak

* ↑ (Gaztelaniaz) Acceso a la Universidad de Kent. .
* ↑ (Gaztelaniaz) Introducción. .

## Kanpo estekak

* (Ingelesez) Warwickeko Unibertsitatearen webgunea
* Datuak: Q1516684
* Multimedia: University of Kent / Q1516684
# Kentfield (Kalifornia)

Kentfield Ameriketako Estatu Batuetako erroldak esleitutako leku bat da. Marin konderrian dago, Kalifornia estatuan. 6.808 biztanle ditu, 7,876123 kilometro koadroko azaleran banatuta.

## Ikus, gainera

* Marin konderria

## Kanpo estekak

* Datuak: Q2450147
# Kentisbeare

Kentisbeare, Ingalaterrako hego-mendebaldean dagoen herri bat da, Devon konderrian.
2011n 950 biztanle zituen.
* Datuak: Q4443848
* Multimedia: Kentisbeare / Q4443848